CELEX: 32020D2214
Language: sl
Date: 2020-12-22 00:00:00
Title: Delegirani sklep Komisije (EU) 2020/2214 z dne 22. decembra 2020 o spremembi Priloge I k Izvedbenemu sklepu 2012/137/EU glede vnosa za Združeno kraljestvo na seznam tretjih držav ali delov tretjih držav, iz katerih je dovoljen uvoz semena domačih prašičev v Unijo (notificirano pod dokumentarno številko C(2020) 9551) (Besedilo velja za EGP)

28.12.2020   
               
               
                  SL
               
               
                  Uradni list Evropske unije
               
               
                  L 438/51
               
            
         DELEGIRANI SKLEP KOMISIJE (EU) 2020/2214
         z dne 22. decembra 2020
         o spremembi Priloge I k Izvedbenemu sklepu 2012/137/EU glede vnosa za Združeno kraljestvo na seznam tretjih držav ali delov tretjih držav, iz katerih je dovoljen uvoz semena domačih prašičev v Unijo
         
            
               (notificirano pod dokumentarno številko C(2020) 9551)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev (1), ter zlasti člena 7(1), člena 9(2) in (3) ter člena 10(2) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2012/137/EU (2) določa pogoje za uvoz semena domačih prašičev v Unijo. Konkretno, Priloga I k navedenemu izvedbenemu sklepu navaja tretje države ali dele tretjih držav, iz katerih morajo države članice dovoliti uvoz semena domačih prašičev.
                  
               
                     (2)
                  
                  
                     Združeno kraljestvo je zagotovilo potrebna jamstva, zahtevana v Izvedbenemu sklepu 2012/137/EU, da bi se Združeno kraljestvo uvrstilo na seznam v Prilogi I k navedenemu izvedbenemu sklepu po koncu prehodnega obdobja iz Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), brez poseganja v uporabo prava Unije za Združeno kraljestvo in v njem v zvezi s Severno Irsko v skladu s členom 5(4) Protokola o Irski/Severni Irski k sporazumu o izstopu v povezavi s Prilogo 2 k navedenemu protokolu. Ob upoštevanju jamstev, ki jih je zagotovilo Združeno kraljestvo, bi bilo treba navedeno tretjo državo vključiti v Prilogo I k Izvedbenemu sklepu 2012/137/EU.
                  
               
                     (3)
                  
                  
                     Prilogo I k Izvedbenemu sklepu 2012/137/EU bi bilo zato treba ustrezno spremeniti.
                  
               
                     (4)
                  
                  
                     Ker se prehodno obdobje iz sporazuma o izstopu konča 31. decembra 2020, bi se ta sklep moral uporabljati od 1. januarja 2021.
                  
               
                     (5)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga I k Izvedbenemu sklepu 2012/137/EU se spremeni v skladu s Prilogo k temu sklepu.
         
         
            Člen 2
            Ta sklep se uporablja od 1. januarja 2021.
         
         
            Člen 3
            Ta sklep je naslovljen na države članice.
         
         
            V Bruslju, 22. decembra 2020
            
               
                  Za Komisijo
               
               Stella KYRIAKIDES
               
                  Članica Komisije
               
            
         
         
            (1)  UL L 224, 18.8.1990, str. 62.
         
            (2)  Izvedbeni sklep Komisije 2012/137/EU z dne 1. marca 2012 o uvozu semena domačih prašičev v Unijo (UL L 64, 3.3.2012, str. 29).
      
      
         
            PRILOGA
            v Prilogi I k Izvedbenemu sklepu 2012/137/EU se po vnosu za Švico vstavi naslednji vnos:
            
               
                           „GB
                        
                        
                           Združeno kraljestvo  (*1)
                           
                        
                        
                            
                        
                     
            
               (*1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te priloge sklici na Združeno kraljestvo ne vključujejo Severne Irske.“